

**RÁMCOVÁ DISTRIBUČNÁ ZMLUVA**

**Číslo zmluvy:…………………………….**

**ZMLUVNÉ STRANY**

**Prevádzkovateľ distribučnej sústavy:**

|  |  |  |
| --- | --- | --- |
| Obchodné meno  Sídlo | Jadrová a vyraďovacia spoločnosť, a.s.  Jaslovské Bohunice 360  91930 Jaslovské Bohunice |  |
| IČO | 35946024 |  |
| DIČ | 2022036599 |  |
| IČ DPH | SK 2022036599 |  |
| Zastúpená |  |  |
|  | | |
| IBAN |  |  |
| BIC (SWIFT) |  |  |
| Bankové spojenie |  |  |
| Číslo účtu  Zapísaná v registri | OR OS Trnava Oddiel Sa, Vložka číslo:  10788/T |  |

Ďalej len **"PDS"**

**a**

**Dodávateľ:**

Názov:

Právna forma:

Sídlo:

IČO:

IČ DPH:

DIČ:

Osoba oprávnená konať:

Bankové spojenie:

BIC:

IBAN:

Zapísaná:

(ďalej len **„dodávateľ"**)

(dodávateľ a PDS ďalej v texte označení ako „**zmluvné strany“)**

**I.**

**Preambula**

* 1. Zmluvné strany sa rozhodli v súlade s obsahom ich predchádzajúcich rokovaní, berúc do úvahy ich spoločné ciele a záujmy, realizujúc ich obojstranne dohodnuté podmienky, že uzatvárajú túto Rámcovú distribučnú zmluvuč. .............................................. (ďalej len „**zmluva**“) v súlade so zákonom č. 251/2012 Z. z. o energetike a zmene a doplnení niektorých zákonov (ďalej len „**zákon o energetike**“), vyhláškou Úradu pre reguláciu sieťových odvetví č. 207/2023 Z. z., ktorou sa ustanovujú pravidlá pre fungovanie vnútorného trhu s elektrinou, obsahové náležitosti prevádzkového poriadku prevádzkovateľa sústavy, organizátora krátkodobého trhu s elektrinou a rozsah obchodných podmienok, ktoré sú súčasťou prevádzkového poriadku prevádzkovateľa sústavy (ďalej len „**pravidlá trhu**“), najmä s prihliadnutím na obchodné podmienky, ktoré sú ustanovené v Prílohe č. 1 Pravidiel trhu (ďalej len „**obchodné podmienky**“) a Technickými podmienkami PDS (ďalej len „**technické podmienky**“), s ktorými sa dodávateľ riadne oboznámil. Akékoľvek zmeny prevádzkového poriadku a technických podmienok sú zverejnené na webovom sídle PDS.
  2. Dodávateľ je zároveň povinný oboznámiť sa s aktuálnym Prevádzkovým poriadkom prevádzkovateľa distribučnej sústavy Jadrová a vyraďovacia spoločnosť, a.s. v znení schválenom Úradom pre reguláciu sieťových odvetví (ďalej len „**prevádzkový poriadok**“), ktorý je zverejnený na webovom sídle PDS.

1.3. Zmluvné strany zároveň prehlasujú, že sa dohodli v zmysle zásad zmluvnej slobody a zmluvnej voľnosti, rovnakého postavenia zmluvných strán na tejto zmluve a jej obsahu.

* 1. Zmluvné strany týmto prehlasujú, že im nie sú známe žiadne prekážky, ktoré by bránili uzavretiu tejto zmluvy.

**II.**

**Predmet zmluvy**

2.1. PDS prevádzkuje distribučnú sústavu v súlade s príslušnými všeobecne záväznými právnymi predpismi, prevádzkovým poriadkom a svojimi obchodnými podmienkami a technickými podmienkami.

2.2. Dodávateľ dodáva elektrinu na odberných miestach užívateľov distribučnej sústavy PDS, pre ktorých z dôvodu uskutočňovania dodávok elektriny požiadal o pridelenie distribučnej kapacity zo strany PDS, pričom súčasťou dodávky elektriny je aj prevzatie zodpovednosti za odchýlku dotknutých odberných a odovzdávacích miest. Potvrdenie OKTE o zabezpečení zodpovednosti za odchýlku tvorí Prílohu č. 1 tejto zmluvy.

2.3. Predmetom tejto zmluvy je záväzok PDS zabezpečiť prístup do distribučnej sústavy, distribúciu elektriny, systémové služby a služby spojené s používaním prenosovej sústavy (ďalej “distribúcia elektriny“), pre odberné miesta odberateľov elektriny na časti vymedzeného územia PDS, ktoré dodávateľ zásobuje na základe zmluvy o združenej dodávke elektriny, a to po splnení obchodných podmienok a technických podmienok PDS.

2.4. Dodávateľ sa zaväzuje dodržiavať podmienky uvedené v zmluve, prevádzkovom poriadku a technických podmienkach PDS a uhradiť PDS riadne a včas cenu za prístup do distribučnej sústavy, distribúciu elektriny a ostatné regulované poplatky súvisiace s distribúciou elektriny, určené cenovým rozhodnutím Úradu pre reguláciu sieťových odvetví (ďalej „**ÚRSO**“) platným pre príslušný kalendárny rok.

* 1. Dodávateľ sa zaväzuje informovať svojich odberateľov, ktorým dodáva elektrinu prostredníctvom distribučnej sústavy PDS, aby v prípade poruchy na odberných miestach na časti vymedzeného územia PDS kontaktovali zodpovednú osobu PDS pre styk s odberateľmi v prípade porúch, určenú v Prílohe č. 3 zmluvy.

III.

Identifikácia a špecifikácia odberných miest dodávateľa

* 1. Údaje o odberných miestach dodávateľových odberateľov v čase podpisu tejto zmluvy, sú uvedené v Prílohe č. 2 zmluvy „Identifikácia a špecifikácia odberných miest dodávateľových odberateľov“. Dodávateľ sa s  údajmi o  odberných miestach svojich odberateľov oboznámil a podpisom zmluvy potvrdzuje ich správnosť.
  2. Zmeny, týkajúce sa zaradenia odberného miesta do zoznamu odberných miest dodávateľa alebo vyradenia odberného miesta zo zoznamu odberných miest dodávateľa (Príloha č. 2 zmluvy) sa vykonávajú spôsobom, ustanoveným v zmysle článku 4 bod 4.5. prevádzkového poriadku. Dodávateľ a PDS uskutočnenie zmien potvrdia aktualizáciou prílohy č. 2 tejto zmluvy.
  3. Počas platnosti zmluvy sú pre dodávateľa a PDS záväzné údaje o počte a technických špecifikáciách odberných miest dodávateľových odberateľov, uvedené v Prílohe č. 2 zmluvy.

**IV.**

Ďalšie podmienky poskytovania prístupu do distribučnej sústavy a distribúcie elektriny

* 1. PDS je povinný zabezpečiť distribúciu elektriny pre odberné miesta dodávateľových odberateľov uvedené v článku III. tejto zmluvy a Prílohe č. 2 zmluvy.
  2. Dodávateľ sa zaväzuje plniť povinnosti podľa tejto zmluvy, platného prevádzkového poriadku, technických podmienok PDS a tiež povinnosti, ktoré mu ukladajú príslušné všeobecne záväzné právne predpisy.
  3. PDS a dodávateľ sa budú navzájom informovať o všetkých skutočnostiach, ktoré súvisia s plnením podľa tejto zmluvy, ako aj o všetkých skutočnostiach, pri ktorých sú si vedomí, že by mohli viesť ku škodám a usilovať sa hroziace škody odvrátiť.
  4. Pre každé odberné miesto dodávateľovho odberateľa je dohodnutá maximálna rezervovaná kapacita a rezervovaná kapacita uvedená v Prílohe č. 2 tejto zmluve. V prípade prekročenia tejto dohodnutej hodnoty maximálnej rezervovanej kapacity a rezervovanej kapacity bude PDS účtovať dodávateľovi za distribúciu elektriny cenu, resp. tarifu určenú pre taký prípad príslušným cenovým rozhodnutím ÚRSO.
  5. Ak dodávateľov odberateľ elektriny aj po doručení predchádzajúceho písomného upozornenia podstatne porušuje zmluvu o združenej dodávke uzatvorenú s dodávateľom v zmysle § 34 ods. 1 písm. c) v spojení s § 35 ods. 1 písm. a) zákona o energetike, môže dodávateľ' z takéhoto dôvodu písomne požiadať PDS o prerušenie distribúcie elektriny do príslušného odberného miesta svojho odberateľa.   
     O zaslaní takejto žiadosti PDS je dodávateľ' povinný včas informovať príslušného odberateľa elektriny. PDS je povinný najneskôr do 10 (slovom: desiatich) dní po obdržaní takej žiadosti dodávateľa prerušiť distribúciu elektriny v požadovanom rozsahu do odberného miesta dodávateľovho odberateľa uvedeného v takej žiadosti.
  6. Ak pominú dôvody na prerušenie distribúcie elektriny do dotknutého odberného miesta dodávateľovho odberateľa, zašle dodávateľ' písomnú žiadosť PDS o obnovenie distribúcie elektriny do dotknutého odberného miesta svojho odberateľa. O zaslaní takejto žiadosti PDS je dodávateľ' povinný včas informovať príslušného odberateľa. PDS je povinný obnoviť najneskôr do 2 (slovom: dvoch) pracovných dní po obdržaní takej žiadosti dodávateľa distribúciu elektriny do príslušného odberného miesta dodávateľovho odberateľa uvedeného v takej žiadosti.
  7. Pre PDS je zoznam odberných miest dodávateľových odberateľov uvedený v Prílohe č. 2 zmluvy záväzný a PDS je povinný postupovať v súlade so žiadosťou dodávateľa o prerušení alebo obnovení distribúcie elektriny iba vo vzťahu k odberným miestam dodávateľových odberateľov uvedených v Prílohe č. 2 zmluvy.
  8. PDS nie je povinný skúmať oprávnenosť dôvodu žiadosti dodávateľa o prerušenie alebo obnovenie distribúcie elektriny uvedeného v žiadosti dodávateľa a nezodpovedá za škodu, ktorá môže vzniknúť odberateľovi elektriny alebo dodávateľovi v súvislosti s prerušením alebo obnovením distribúcie elektriny vykonaných na základe žiadosti dodávateľa a v súlade s ňou. Dodávateľ sa zaväzuje odškodniť PDS za preukázateľnú škodu spôsobenú dodávateľom, ktorú si voči PDS uplatní dodávateľov odberateľ elektriny v súvislosti s prerušením alebo obnovením distribúcie elektriny podľa bodu 4.5. a 4.6. tohto článku zmluvy. Pokiaľ v príslušnej žiadosti chýba niektorý z nasledovných údajov: identifikácia odberného miesta Dodávateľovho odberateľa, dôvod prerušenia distribúcie elektriny alebo obnovenia distribúcie elektriny, PDS prerušenie distribúcie elektriny alebo obnovenie distribúcie nevykoná.
  9. Ak dodávateľov odberateľ elektriny odoberá vo svojom odbernom mieste elektrinu s určeným meradlom, ktoré nezaznamenáva alebo nesprávne zaznamenáva odber elektriny v dôsledku neoprávneného zásahu odberateľa elektriny alebo inej osoby, t.j. ide o neoprávnený odber elektriny v zmysle § 46 ods. 1 písm. b) zákona o energetike alebo ide o neoprávnený odber v zmysle § 46 ods. 1 písm. c) alebo ide o neoprávnený odber v zmysle § 46 ods. 1 písm. d) zákona o energetike, a PDS ako vlastník určeného meradla túto skutočnosť pri kontrole zistí, je PDS oprávnený prerušiť distribúciu elektriny do predmetného odberného miesta dodávateľovho odberateľa a v takom prípade je povinný túto skutočnosť oznámiť dodávateľovi a jeho odberateľovi elektriny (pre PDS sú pre účely tohto oznámenia záväzné údaje o odberateľovi uvedené v Prílohe č. 2 zmluvy), na ktorého odbernom mieste bola prerušená distribúcia elektriny v dôsledku takéhoto neoprávneného odberu. PDS je oprávnený v takom prípade vyúčtovať dodávateľovmu odberateľovi elektriny škodu vzniknutú neoprávneným odberom elektriny vo faktúre za náhradu škody pri neoprávnenom odbere, ktorú vypočíta v súlade s vyhláškou Ministerstva hospodárstva Slovenskej republiky č. 292/2012 Z. z., ktorou sa ustanovuje spôsob výpočtu škody spôsobenej neoprávneným odberom elektriny. PDS je oprávnený opätovne pripojiť dotknuté odberné miesto dodávateľovho odberateľa až po úhrade vypočítanej škody, ktorú spôsobil dodávateľov odberateľ elektriny PDS alebo po odstránení príčin neoprávneného odberu. PDS je po znovu pripojení odberného miesta dodávateľovho odberateľa povinný informovať dodávateľa o opätovnom obnovení distribúcie elektriny s uvedením termínu jej obnovenia.
  10. PDS je oprávnený obmedziť alebo prerušiť distribúciu elektriny do odberných miest dodávateľových odberateľov v prípadoch uvedených v § 31 ods. 1 písm. e) zákona o energetike. PDS oznamuje začiatok plánovaného obmedzenia alebo prerušenia distribúcie elektriny a dobu trvania obmedzenia alebo prerušenia distribúcie elektriny dodávateľovi elektriny elektronicky najneskôr 15 dní pred začiatkom plánovaného obmedzenia alebo prerušenia distribúcie elektriny.
  11. V prípade prerušenia distribúcie elektriny je PDS oprávnený účtovať' dodávateľovi cenu za distribúciu elektriny až do momentu, kým nedôjde k prerušeniu distribúcie elektriny do odberného miesta dodávateľa, a od momentu obnovenia distribúcie elektriny podľa bodu 4.5. a 4.6. tohto článku zmluvy.
  12. Ukončenie distribúcie elektriny do jedného alebo viacerých odberných miest zásobovaných dodávateľom, nemá vplyv na distribúciu do ostatných odberných miest dodávateľových odberateľov, ani na platnosť zmluvy.
  13. Dodávateľ je povinný používať pri uzatváraní zmluvy o združenej dodávke elektriny pre odberné miesta na vymedzenom území PDS ako prílohu tejto zmluvy „Technickú špecifikáciu odberného miesta zmluvy o združenej dodávke elektriny“, ktorá bude obsahovať údaje pre identifikáciu a špecifikáciu odberného miesta PDS uvedené v Prílohe č. 2 Rámcovej zmluvy.

V.

Cena za prístup do DS a distribúciu elektriny a platobné podmienky

* 1. Cena za prístup do distribučnej sústavy a distribúciu elektriny je určená v súlade s platným a účinným cenovým rozhodnutím, vydaným ÚRSO.
  2. PDS uskutočňuje vyúčtovanie za distribúciu elektriny mesačnými faktúrami za obdobie, ktoré je vymedzené kalendárnym mesiacom.
  3. Splatnosť faktúr za distribúciu elektriny pre odberné miesta dodávateľových odberateľov je 14 (slovom: štrnásť) dní od doručenia faktúry.

5.3.1. PDS zašle vystavenú faktúru dodávateľovi elektronicky vo formáte PDF na e-mailovú adresu, určenú dodávateľom pre tieto účely v bode 5.3.3. tohto článku zmluvy.

5.3.2. V zmysle § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) sa elektronickou faktúrou rozumie faktúra, ktorá obsahuje údaje podľa § 74 zákona o DPH a je vydaná a prijatá v akomkoľvek elektronickom formáte. Elektronická faktúra, ktorá spĺňa všetky náležitosti faktúry v zmysle § 74 zákona o DPH sa považuje za daňový doklad, teda je plnohodnotnou náhradou faktúry v papierovej forme.

5.3.3. Dodávateľ podpisom tejto zmluvy vyjadruje svoj výslovný súhlas s elektronickým doručovaním faktúr v zmysle § 71 ods. 1 písm. b) zákona o DPH, a to na adresu: .................................. V prípade zmeny e-mailovej adresy, uvedenej v tejto zmluve ako adresa pre doručovanie elektronických faktúr, je dodávateľ povinný oznámiť PDS pre tieto účely novú e-mailovú adresu, a to najneskôr do 5 (slovom: piatich) dní odo dňa kedy ku zmene došlo. Zmluvné strany sa dohodli, že v tomto prípade nie je potrebné vyhotoviť dodatok k zmluve, ale postačí len jednostranné oznámenie novej e-mailovej adresy dodávateľom elektronicky na e-mailovú adresu PDS: ............................................a následne aj písomne na adresu uvedený v záhlaví tejto zmluvy.

5.3.4. Elektronická faktúra sa považuje za doručenú okamihom odoslania e-mailovej správy zo strany PDS na elektronickú adresu dodávateľa; v prípade pochybností sa elektronická faktúra považuje za doručenú uplynutím dvoch pracovných dní odo dňa preukázateľného odoslania elektronickej faktúry dodávateľovi prostredníctvom elektronickej pošty na e-mailovú adresu dodávateľa. Elektronická pošta sa považuje za doručenú zobrazením potvrdenia o odoslaní e-mailovej správy na technickom zariadení odosielateľa, nie uplynutím dvoch pracovných dní odo dňa jej odoslania.

5.3.5. Dodávateľ je oprávnený vrátiť elektronickú faktúru pred uplynutím lehoty jej splatnosti bez zaplatenia, len ak neobsahuje niektorú z náležitostí, ustanovenú všeobecne záväzným právnym predpisom alebo označenie banky a čísla účtu PDS, pričom musí uviesť dôvod vrátenia. V takom prípade plynie nová lehota splatnosti odo dňa doručenia opravenej faktúry dodávateľovi.

5.3.6. PDS ďalej nezodpovedá za škody vzniknuté z dôvodu nekvalitného alebo nedostatočného pripojenia dodávateľa do siete Internet, z dôvodu porúch vzniknutých na komunikačnej trase k dodávateľovi alebo z iných dôvodov, pre ktoré sa dodávateľovi nepodarilo nadviazať príslušné spojenie alebo prístup k Internetu.

5.3.7. Zaslanie tej istej elektronickej faktúry bude PDS opakovať najviac 3 - krát. Ak ani po opakovaných pokusoch nebude možné z dôvodov na strane dodávateľa zaslať niektorú elektronickú faktúru na poslednú známu e-mailovú adresu, zašle PDS dodávateľovi faktúru poštou, pričom ho zároveň upovedomí o nemožnosti zaslať faktúru elektronicky a vyzve ho odstránenie vzniknutého nedostatku, prípadne na oznámenie novej e-mailovej adresy.

* 1. K cene za prístup do distribučnej sústavy a distribúciu elektriny, určenej podľa bodu 5.1. tohto článku zmluvy, bude PDS fakturovať príslušnú sadzbu DPH v súlade s príslušnými ustanoveniami zákona   
     č. 222/2004 Z. z. o dani z pridanej hodnoty v platnom znení.
  2. Ak dôjde k zmene regulovaných cien podľa bodu 5.1. tohto článku zmluvy na základe zmeny alebo vydania nového cenového rozhodnutia ÚRSO počas zmluvného obdobia, PDS bude namiesto pôvodne určenej výšky regulovaných cien účtovať dodávateľovi ceny v súlade s príslušným zmeneným alebo novým cenovým rozhodnutím ÚRSO.
  3. Ak je dodávateľ elektriny v omeškaní s úhradou akejkoľvek platby v zmysle tejto zmluvy, PDS zašle dodávateľovi upomienku s výzvou na úhradu dlžnej čiastky spolu v lehote, ktorá nesmie byť kratšia ako 7 (slovom: sedem) dní od doručenia výzvy. Ak ani napriek písomnej výzve PDS dodávateľ elektriny neuhradí dlžnú čiastku v stanovenej lehote, považuje sa takéto konanie dodávateľa za podstatné porušenie zmluvy, ktoré zakladá právo PDS vypovedať zmluvu spôsobom podľa článku IX. bod 9.4. zmluvy.
  4. V prípade nedodržania termínu splatnosti faktúry má PDS nárok na úrok z omeškania vo výške stanovenej príslušnými všeobecne záväznými právnymi predpismi (Obchodný zákonník a nariadenie vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka), a to odo dňa nasledujúceho po dni splatnosti faktúry až do dňa pripísania dlžnej sumy na účet PDS; uplatnením úroku z omeškania nie je dotknuté právo PDS na náhradu škody, čo aj prevyšujúcej výšku úroku z omeškania.

**VI.**

## Meranie elektriny a odovzdávanie nameraných údajov

* 1. Spôsob merania elektriny, vykonávanie odpočtov a poskytovanie hodnôt nameraných údajov z určených meradiel v odberných miestach dodávateľových odberateľov vykonáva PDS v súlade s platnými všeobecne záväznými právnymi predpismi, ktorými sa stanovujú podmienky merania elektriny a odovzdávania technických údajov, technickými podmienkami PDS a prevádzkovým poriadkom; dodávateľ je povinný o nich informovať jednotlivých odberateľov.
  2. PDS poskytuje dodávateľovi merané hodnoty v členení po odberných miestach dodávateľových odberateľov v súlade s prevádzkovým poriadkom.
  3. Pre odberné miesta Dodávateľových odberateľov s mesačným vyúčtovaním poskytuje PDS Dodávateľovi zúčtovacie hodnoty nameraných dát mesačne do 5 (slovom: piatich) pracovných dní mesiaca nasledujúceho po mesiaci dodávky elektriny vo forme mesačnej spotreby.
  4. Montáž určeného meradla zabezpečuje PDS v odbernom mieste dodávateľovho odberateľa po splnení ním stanovených technických podmienok pre meranie elektriny.
  5. Ako dôvod pre výmenu určeného meradla PDS sa považuje najmä:

- výmena určeného meradla pred uplynutím času platnosti overenia,

- výmena určeného meradla pri požiadavke na preskúšanie určeného meradla,

- výmena určeného meradla ak nastala porucha na určenom meradle,

- výmena určeného meradla z dôvodu zmeny zmluvných podmienok.

* 1. Ak dodávateľ požaduje poskytovanie údajov v inom intervale a/alebo požaduje iný druh merania ako je uvedený v technických podmienkach PDS, je povinný uzavrieť s PDS osobitnú zmluvu o výmene dát a zabezpečiť od odberateľa príslušný súhlas na to potrebný, a ďalej sa bude postupovať v súlade s prevádzkovým poriadkom ako v prípade nadštandardného odpočtu, resp. nadštandardného merania.
  2. PDS má právo požadovať zabezpečenie prístupu k určenému meradlu a k odbernému elektrickému zariadeniu na účel vykonania kontroly, výmeny, odobratia určeného meradla alebo zistenia odobratého množstva elektriny.
  3. Zmluvné strany sa dohodli, že pri stanovení náhradných hodnôt za odberné miesta dodávateľových odberateľov v prípade odlišností od bežného spôsobu uvedeného v schválenom prevádzkovom poriadku (napr. z dôvodu nefunkčného merača) sa použije história meraní za rovnaké obdobie predchádzajúceho kalendárneho roka. V prípade nedostupností historických meraní spraví PDS výpočet prostredníctvom typových diagramov alebo iným vhodným spôsobom v zmysle príslušného PP PDS.

**VII.**

## Porušenie zmluvných povinností

* 1. Ak niektorá zo zmluvných strán poruší povinnosti vyplývajúce z tejto zmluvy, má poškodená zmluvná strana právo na náhradu preukázane vzniknutej škody, okrem prípadov, keď škody boli spôsobené obmedzením alebo prerušením dodávky elektriny a distribúcie elektriny v súlade so zákonom o energetike a touto zmluvou. Za porušenie, ktoré zakladá nárok na náhradu škody, sa považuje aj prípad, ak PDS nezabezpečí distribúciu elektriny do odovzdávacích miest dodávateľových odberateľov v množstve, termínoch a kvalite, stanovenými touto zmluvou a takéto nedodanie nebude ospravedlnené okolnosťami vylučujúcimi zodpovednosť resp. zabezpečovaním povinnosti vo všeobecnom hospodárskom záujme v zmysle ustanovení § 24 zákona o energetike.
  2. Zmluvná strana, ktorej vznikla škoda v zmysle bodu 7.1. tohto článku zmluvy, je povinná písomne oznámiť túto skutočnosť druhej zmluvnej strane bez zbytočného odkladu potom, čo sa o vzniku škody dozvedela. Súčasťou písomného oznámenia musia byť aj doklady preukazujúce dôvod vzniku a výšku uplatňovanej škody. Po obdržaní takéhoto písomného oznámenia je druhá zmluvná strana oprávnená v lehote do 30 (slovom: tridsiatich) dní zaslať písomné vyjadrenie k predloženým dôvodom a výške uplatňovanej náhrady škody, prípadne vyzvať prvú zmluvnú stranu na doloženie ďalších dokladov preukazujúcich dôvod vzniku a výšku škody. Ak sa do uplynutia ďalších nasledujúcich 30 (slovom: tridsiatich) dní zmluvné strany nedohodnú, o rozsahu a výške náhrady škody, je ktorákoľvek zmluvná strana oprávnená obrátiť sa na miestne príslušný súd Slovenskej republiky.
  3. Pri reklamácií vyúčtovania distribúcie elektriny alebo iných skutočností sa postupuje v súlade s článkom 13 platného PP PDS.

**VIII.**

## Stav núdze a riešenie sporov

* 1. V prípade vzniku stavu núdze bude PDS postupovať spôsobom vymedzeným vo všeobecne záväznom právnom predpise, ktorým sa vykonávajú ustanovenia § 20 zákona o energetike.
  2. Zmluvné strany sa zaväzujú prijať všetky potrebné opatrenia pre konkrétne riešenie sporov, ktoré môžu vzniknúť z plnenia tejto zmluvy. Spory medzi zmluvným stranami sú zmluvné strany opravené riešiť v sporovom konaní v súlade so zákonom č. 250/2012 Z. z. o regulácii v sieťových odvetviach alebo súdnou cestou.

**IX.**

Platnosť, účinnosť a ukončenie zmluvy

* 1. Táto zmluva je uzatvorená na dobu určitú na jeden rok, a to od ..............................................................
  2. Zmluva nadobúda platnosť dňom jej podpisu oboma zmluvnými stranamia **účinnosť od .................................................................**
  3. Zmluva môže byť ukončená dohodou zmluvných strán.
  4. V prípade podstatného porušenia zmluvy zo strany dodávateľa, najmä ak je dodávateľ elektriny opakovane v omeškaní so zaplatením zmluvne dohodnutej platby za prístup a distribúciu elektriny vrátane ostatných regulovaných služieb osobitných predpisov a rozhodnutí úradu, a túto neuhradil ani v dodatočnej lehote, ktorá je najmenej sedem dní od doručenia výzvy na úhradu, je PDS oprávnený vypovedať zmluvu s mesačnou výpovednou lehotou. Za doručenie výzvy dodávateľovi sa považuje doručenie kópie výzvy elektronicky alebo faxom. PDS je povinný následne vždy odoslať aj originál výzvy písomne. V elektronickej podobe alebo faxom sa považuje za doručenie, ak bol zo strany PDS preukázateľne odoslaný na adresu, ktorú mu pre tento účel uviedol dodávateľ elektriny. Výpovedná lehota začína plynúť od prvého dňa kalendárneho mesiaca nasledujúceho po doručení výpovede.
  5. V prípade podstatného porušenia zmluvy zo strany PDS, ktorým sa rozumie porušenie povinnosti zabezpečiť prístup do distribučnej sústavy a distribúciu elektriny pre odberné miesta Dodávateľových odberateľov elektriny, môže dodávateľ elektriny vypovedať zmluvu s mesačnou výpovednou lehotou. Výpovedná lehota začína plynúť od prvého dňa kalendárneho mesiaca nasledujúceho po doručení výpovede.
  6. Pri ukončení alebo zániku zmluvy informuje PDS všetkých dotknutých účastníkov trhu o nemožnosti zabezpečiť prístup a distribúciu elektriny pre odberateľov elektriny príslušného dodávateľa elektriny a informuje dotknutých odberateľov elektriny o skutočnosti, že od dátumu ukončenia alebo zániku zmluvy sa stávajú odberateľmi elektriny v režime dodávky poslednej inštancie.

X.

Záverečné ustanovenia

10.1. Táto zmluva je vyhotovená v 4 (slovom: štyroch) vyhotoveniach, z ktorých každá zmluvná strana obdrží po 2 (slovom: dvoch) vyhotoveniach. Zmluvu je možné meniť a dopĺňať po dohode oboch zmluvných strán, a to vo forme písomných a riadne očíslovaných dodatkov.

10.2. Zmluvné strany sa ďalej dohodli, že práva, povinnosti ako aj právne pomery vyplývajúce z tejto zmluvy sa riadia platným právnym poriadkom Slovenskej republiky. Právne vzťahy v tejto zmluve zvlášť neupravené sa riadia Obchodným zákonníkom, platným prevádzkovým poriadkom PDS, pravidlami trhu a ostatnými súvisiacimi právnymi predpismi. V prípade nejasnosti majú pred ustanoveniami OP prednosť ustanovenia v zmluve.

10.3. Doručovanie

10.3.1. Zmluvné strany sa dohodli, že písomnosti, obsahujúce právne významné skutočnosti podľa tejto zmluvy, si budú osobne alebo doručovať poštou, formou doporučenej zásielky, pokiaľ nie je v tejto zmluve uvedené inak. Písomnosťou obsahujúcou právne významné skutočnosti sa na účely tejto zmluvy rozumie najmä odstúpenie od zmluvy, výpoveď zmluvy a doručovanie akýchkoľvek výziev na plnenie.

10.3.2. Pre potreby doručovania prostredníctvom pošty sa použijú adresy sídel zmluvných strán alebo korešpondenčné adresy, uvedené v záhlaví tejto zmluvy, ibaže odosielajúcej zmluvnej strane adresát písomnosti oznámil novú adresu sídla prípadne inú novú adresu určenú na doručovanie písomností. V prípade akejkoľvek zmeny adresy určenej na doručovanie písomností na základe tejto zmluvy sa príslušná zmluvná strana zaväzuje o zmene adresy alebo kontaktných údajov bezodkladne písomne informovať druhú zmluvnú stranu, v takomto prípade je pre doručovanie rozhodujúca nová adresa riadne oznámená zmluvnej strane pred odoslaním písomností. Odosielajúca zmluvná strana nenesie prípadné právne následky spojené s nesplnením oznamovacej povinnosti adresáta písomnosti v zmysle tohto bodu zmluvy.

10.3.3. Pri doručovaní prostredníctvom pošty sa zásielka považuje za doručenú dňom jej doručenia na adresu určenú v záhlaví tejto zmluvy.

10.3.4. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo 3. (slovom: tretí) pracovný deň odo dňa začatia plynutia odbernej lehoty na vyzdvihnutie zásielky na pošte.

10.3.5. Pri ostatných spôsoboch doručovania správ (doručovanie zaslaním faxovej alebo e-mailovej správy), ktoré neobsahujú právny úkon a slúžia len na účely urýchlenia vzájomnej komunikácie zmluvných strán, sa tieto považujú za dôjdené vytlačením potvrdenia o odoslaní faxovej správy z technického zariadenia odosielateľa alebo zobrazením potvrdenia o odoslaní e-mailovej správy na technickom zariadení odosielateľa. Týmto spôsobom (tzn. s uplatnením fikcie doručenia) je vylúčené adresovanie a doručovanie:

1. písomností, obsahujúcich prejavy vôle zmluvných strán, ktoré sú uvedené v bode 10.3.1. tohto článku zmluvy;
2. ostatných písomností, ktoré majú u ich adresáta vyvolať právne účinky (tzn. zakladať, meniť alebo rušiť práva alebo povinnosti; tieto písomnosti musia byť adresátovi riadne doručené poštovým prepravcom.

10.4. Po pominutí právnych účinkov tejto zmluvy zanikajú všetky práva a povinnosti z tejto zmluvy s výnimkou tých, ktoré vzhľadom na svoju povahu majú trvať aj po jej zániku.

10.5. Práva a povinnosti vyplývajúce z tejto zmluvy prechádzajú na právnych nástupcov zmluvných strán.

10.6. Pre prípad, že niektoré z ustanovení tejto zmluvy, resp. niektoré z jej vedľajších ustanovení je/ alebo sa v budúcnosti stane z akéhokoľvek dôvodu neplatným alebo neúčinným, platnosť ostatných ustanovení tejto zmluvy nie je dotknutá. Namiesto neplatného alebo neúčinného ustanovenia bude platiť primeraná úprava, ktorá sa v rámci prípustnosti platného právneho poriadku čo najviac približuje účelu zrejme sledovanému zmluvnými stranami pri uzavieraní zmluvy.

10.7. Zmluvné strany prehlasujú, že si zmluvu prečítali jej obsahu porozumeli, že bola uzavretá po vzájomnom súhlase a na znak súhlasu s ňou ju bez výhrad podpisujú.

10.8. Neoddeliteľnými súčasťami zmluvy sú:

Príloha č. 1 Potvrdenie OKTE a.s., že žiadateľ má zabezpečenú zodpovednosť za odchýlku

Príloha č. 2 Identifikácia a špecifikácia odberných miest Dodávateľových odberateľov

Príloha č. 3 Určenie oprávnených osôb ˇ

|  |  |  |
| --- | --- | --- |
| Za PDS    V**...................... , .....................**  ……………………………………………….. |  | Za Dodávateľa  V **......................** , **.....................**  ……………………………………………….. |

Príloha č. 1 Potvrdenie OKTE o zabezpečení zodpovednosti za odchýlku

Príloha č. 2

**Špecifikácia odberného (-ých) miesta (miest)**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ŠPECIFIKÁCIA ODBERNÉHO MIESTA č. ........................**  **EIC kód : ...............................** | | | | | | | | | | | | | | | | | | | |
| Názov stavby, objektu: | |  | | | | | | | | | Ulica: | |  | | | | | | |
|  | | | | | | | | | | | | | | | | | | | |
| Obec: | |  | | | | | | | | | PSČ: | |  | | | | | | |
|  | | | | | | | | | | | | | | | | | | | |
| Katastrálne územie: | |  | | | | | | | | | Číslo parcely: | |  | | | | | | |
|  | | | | | | | | | | | | | | | | | | | |
| **OZNAČENIE ODBERNÉHO MIESTA** | | | | | |  | | | | | | | | | | | | | |
|  | | | | | | | | | | | | | | | | | | | |
| Napäťová úroveň: |  | NN | | |  | | | VN | | Prípojka: | | |  | jednofázová | | | |  | Trojfázová |
|  | | | | | | | | | | | | | | | | | | | |
| Dohodnutý účinník: | | | | | 0,95-1 | | | | | | | | | | | | | | |
|  | | | | | | | | | | | | | | | | | | | |
| Typ merania: | |  | A – priebehové s diaľkovým odpočtom | | | | | |  | B– priebehové bez diaľkového odpočtu | | | | |  | | C – bez priebehového merania a bez diaľkového odpočtu | | |
|  | | | | | | | | | | | | | | | | | | | |
| Spôsob odpočtu: | |  | Diaľkový odpočet | | | | | |  | Fyzický odpočet dodávateľom elektriny | | | | |  | | Samoodpočet odberateľom elektriny | | |
|  | | | | | | | | | | | | | | | | | | | |
| Ročná predpokladaná spotreba v kWh: | | | |  | | | | | | | | Hodnota hlavného ističa v A: | | | |  | | | |
| MRK v kW alebo A | | | |  | | | | | | | | Distribučná sadzba: | | | |  | | | |
|  | | | | | | | | | | | | | | | | | | | |
| **Označenie určeného meradla** | | | | | | | | | | | | | | | | | | | |
|  | | | | | | | | | | | | | | | | | | | |
| Výrobné číslo: | | | |  | | | Typ určeného meradla: | | | | |  | | | | | | | |
|  | | | | | | | | | | | | | | | | | | | |
| **Certifikácia určeného meradla** | | | | | | | | | | | | | | | | | | | |
|  | | | | | | | | | | | | | | | | | | | |
| Oprávnená osoba: | |  | | | | | | | | | | Dňa: |  | | | Číslo certifikátu: | | |  |

**Príloha č. 3 Autorizované osoby oprávnené komunikovať za zmluvné strany**

Zmluvné otázky (fakturácia podľa zmluvy, zmeny zoznamu odberných miest podľa prílohy č. 2)

Za dodávateľa

|  |  |  |
| --- | --- | --- |
| Oprávnená osoba | E-mail | Telefón |
|  |  |  |
|  |  |  |

Za PDS

|  |  |  |
| --- | --- | --- |
| Oprávnená osoba | E-mail | Telefón |
|  |  |  |
|  |  |  |

(alternatívne pri PDS zverejnenie na webe)

Zmeny distribučnej sadzby alebo rezervovanej kapacity

Za dodávateľa

|  |  |  |
| --- | --- | --- |
| Oprávnená osoba | E-mail | Telefón |
|  |  |  |
|  |  |  |

Za PDS

|  |  |  |
| --- | --- | --- |
| Oprávnená osoba | E-mail | Telefón |
|  |  |  |
|  |  |  |

(alternatívne pri PDS zverejnenie na webe)

Technické otázky (štandardy kvality, preskúšanie/výmena určeného meradla, prerušenie distribúcie)

Za dodávateľa

|  |  |  |
| --- | --- | --- |
| Oprávnená osoba | E-mail | Telefón |
|  |  |  |
|  |  |  |

Za PDS

|  |  |  |
| --- | --- | --- |
| Oprávnená osoba | E-mail | Telefón |
|  |  |  |
|  |  |  |

(alternatívne pri PDS zverejnenie na webe)

Za dodávateľa Za PDS

V ............................., dňa.............................. V................................, dňa.........................